Camariñas

Camariñas é un concello da provincia da Coruña, encravado na Costa da Morte e pertencente á comarca da Terra de Soneira. Segundo o IGE en 2014 tiña 5774 habitantes (6226 no 2010, 6323 no 2006, 6467 no 2005, 6502 no 2004, 6597 no 2003). O seu xentilicio (véxase no Galizionario) é  ou .

 Poboación 

 Censo total 2014 5774 habitantes Menores de 15 anos 613 (10,62 %) Entre 15 e 64 anos 3612 (62,56 %) Maiores de 65 anos 1549 (26,83 %)

 Topónimo 
Camariñas é un fitónimo procedente da camariña, arbusto que medraba no areal de Camariñas e que antano tiña difusión por toda a franxa atlántica de Iberia. Tamén lle deu nome á vila da Pobra do Caramiñal. Agora esta planta medra unicamente en escasos lugares, coma nos Azores, Punta Umbría en Andalucía, e abundantemente no areal de Trece (Camariñas), o corazón da Costa da Morte.

 Cultura 
No quebraondas do pobo de Camelle o alemán Manfred Gnädinger creou unha casa-escultura que, decorada coas súas obras artísticas e que reflectía a súa relación co mar. Tras o falecemento do artista (relacionado coa contaminación deixada polo chapapote vertido polo petroleiro Prestige), unha Fundación coida o seu legado

O porto de Camariñas tamén é punto final da 5º etapa e principio da 6º do Camiño dos Faros.

 Produtos típicos 
Son célebres os encaixes de Camariñas.

 Camariñas na cultura popular galega 
O nome da vila é mencionado en ditos como:
 Camariñas, Camariñas,/ El-Rei te quixo vender,/ o que merque Camariñas/ moito diñeiro ha de ter  Xosé Filgueira Valverde: Segundo Adral, Ediciós do Castro, Sada 1981, 254..
 Nosa Señora da Barca/ ten uns zapatiños brancos,/ as mozas de Camariñas/ vanllos ver os días santos Fermín Bouza Brey: "Cantigas populares da Arousa", en Arquivos do Seminario de Estudos Galegos III, 1929, 153-204 [en facsímile II], 183.
Camariñas  é o título dunha cantiga popular galega que foi cantada, entre outros por Rosa Cedrón, Luz Casal con Luar na Lubre, e a escocesa Julie Fowlis, nunha versión coa orquestra da BBC que combina as linguas galega e a gaélica de Escocia.

 Galería de imaxes 

 Parroquias 

 Lugares de Camariñas 
Para unha lista completa de todos os lugares do concello de Camariñas vexa: Lugares de Camariñas.

 Notas 

 Véxase tamén 

 Outros artigos 
 Camiño dos Faros

 Ligazóns externas 
 www.camarinas.net